Δόξα Παλαιομετόχου

Η **Αθλητική Εθνική Ένωσις Δόξα Παλαιομετόχου** (ή η Δόξα Παλαιομετόχου) είναι κυπριακός αθλητικός σύλλογος από το Παλαιομέτοχο της επαρχίας Λευκωσίας.  Διατηρεί τμήματα ποδοσφαίρου και ποδοσφαίρου σάλας. Η ποδοσφαιρική ομάδα της Δόξα έχει συμμετοχές στη Γ΄ κατηγορία και στη Δ΄ κατηγορία ποδοσφαίρου της Κύπρου. Χρώματα της ομάδας είναι το μπλε και το κίτρινο.

## Ιστορία
Η Δόξα Παλαιομετόχου ιδρύθηκε το 1960. Αρχικά συμμετείχε στις διοργανώσεις της Εθνικής Ποδοσφαιρικής Ομοσπονδίας Περιφέρειας Λευκωσίας (ΕΠΟΠΛ). Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Η Δόξα ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ.

### Περίοδος 1985-1993
Συμμετείχε για 8 συνεχόμενες περιόδους στη Δ΄ κατηγορία. Η περίοδος 1992-93 ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες των ομίλων της περιόδου αυτής υποβιβάστηκαν στα αγροτικά πρωταθλήματα. Η Δόξα τερμάτισε στην όγδοη θέση του ομίλου της και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΕΠΟΠΛ. 





1Η Δ΄ κατηγορία ήταν χωρισμένη σε τρεις ομίλους. Η Δόξα συμμετείχε στον όμιλο Λευκωσίας-Κερύνειας.
2Η Δ΄ κατηγορία ήταν χωρισμένη σε τέσσερις ομίλους. Η Δόξα συμμετείχε στον Α΄ όμιλο.
3Η Δ΄ κατηγορία ήταν χωρισμένη σε τρεις ομίλους. Η Δόξα συμμετείχε στον όμιλο Λεμεσού-Πάφου.

### Περίοδος 1995-2001
Το 1995 κατέκτησε το πρωτάθλημα ένταξης και επανεντάχθηκε στη Δ΄ κατηγορία. Την περίοδο 1997-98 τερμάτισε στην τρίτη θέση του πρωταθλήματος και προβιβάστηκε στη Γ΄ κατηγορία. Συμμετείχε για δύο περιόδους στη Γ΄ κατηγορία. Υποβιβάστηκε την περίοδο 1999-00. Την περίοδο 2000-01 τερμάτισε στην τελευταία θέση του πρωταθλήματος Δ΄ κατηγορίας και υποβιβάστηκε στα αγροτικά (τοπικά) πρωταθλήματα στα οποία συμμετείχε έως το 2016.  





4Η Δόξα κέρδισε 12 βαθμούς, αλλά τιμωρήθηκε με αφαίρεση 6 βαθμών από τη Δικαστική Επιτροπή της Κυπριακής Ομοσπονδίας Ποδοσφαίρου λόγω πλαστοπροσωπίας ποδοσφαιριστή.


### Περίοδος 2016-
Το 2016 κέρδισε τη συμμετοχή της στην Επίλεκτη κατηγορία ΣΤΟΚ 2016-17 μέσω του πρωταθλήματος ένταξης 2016.Την περίοδο 2023-24 κατέκτησε το Πρωτάθλημα Επίλεκτης Κατηγορίας ΣΤΟΚ εξασφαλίζοντας την άνοδο της στην Γ΄Κατηγορία. Την περίοδο 2024-25 τερμάτισε στην 14η θέση και υποβιβάστηκε στην Επίλεκτη κατηγορία ΣΤΟΚ 2024-25. Την ίδια περίοδο ήταν φιναλίστ στο Κύπελλο Γ΄ κατηγορίας και Επίλεκτης κατηγορίας ΣΤΟΚ όπου έχασε από την ΑΠΕΑ Ακρωτηρίου. 





### Συμμετοχές ανά κατηγορία
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως την περίοδο 2019-20 καθώς και στις διοργανώσεις κυπέλλου έως και την περίοδο 2018-19.




## Τίτλοι
*Επίλεκτη κατηγορία ΣΤΟΚ:
** Πρωταθλήτρια (1): 2023-24
*Κύπελλο Γ΄ κατηγορίας και Επίλεκτης κατηγορίας ΣΤΟΚ:
**Φιναλίστ (1): 2025
*Πρωτάθλημα ένταξης
**Πρωταθλήτρια (1): 1995
*Πρωτάθλημα ΕΠΟΠΛ
**Πρωταθλήτρια (2): 1995, 2016
*Κύπελλο ΕΠΟΠΛ
**Κυπελλούχος (3): 1966, 1967, 1983

## Ποδόσφαιρο σάλας
Η ομάδα ποδοσφαίρου σάλας της Δόξας δημιουργήθηκε το 2025 και την ίδια χρονιά εντάχθηκε στην Κυπριακή Ομοσπονδία Ποδοσφαίρου ως ομάδα Α΄ κατηγορίας.

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις ποδοσφαιρικών ομάδων το 1960
Κατηγορία:Παλαιομέτοχο